אופירה גראוויס-קובלסקי

אופירה רחל גראוויס קובלסקי (נולדה ב-11 בפברואר 1957) היא היסטוריונית ישראלית. היא מתמחה בהיסטוריה פוליטית של מדינת ישראל, היסטוריה של הימין הישראלי ועיצובה של ירושלים כבירת ישראל. פרופסור חבר, ראש רשות המחקר עורכת כתב העת 'ארצות הגליל' באקדמית צפת. עמיתת מחקר במוסד הרצל אוניברסיטת חיפה.

 ביוגרפיה 
נולדה בשנת 1957 בדרום תל אביב שכונת פלורנטין למשפחה דתית. האם, מזל, אחות במקצועה, ילידת סלוניקי, האב מרדכי גראוויס, יליד פולין, שהוריו נמנו על חסידי גור והיו ממקימי בני ברק. האב היה איש לח"י שנאסר על ידי הבריטים וגורש למחנות המעצר בקניה אריתריאה וסודן.

אופירה למדה בבית ספר יסודי 'אחד העם' בתל אביב, ובתיכון עירוני א' בתל אביב. הייתה חברה בתנועת הנוער בית"ר. כבר בתיכון כתבה עבודת גמר בנושא 'פרשת אלטלנה'.

במהלך לימודיה לתואר ראשון באוניברסיטת תל אביב הייתה ממקימות תנועת שירות שווה.

 שרות צבאי 
שירתה שרות חובה בין השנים 1975–1977. לאחר מכן שירות מילואים עד 1980 בתפקיד מדריכת גדנ"ע.

בעקבות המאבק לשרות שווה, גויסה עם תום לימודיה לתואר BA, על ידי הרמטכ"ל רפאל איתן, לשירות קבע במפקדת קצין חינוך ראשי. שירתה בין השנים 1980 – 1984 בדרגת סרן.

 משפחה 
גראוויס קובלסקי היא אם לשנים, סבתא ל-ששה, משנת 1987 מתגוררת בזוגיות בכפר תבור.

 לימודים אקדמיים 
בעלת תארים Ba מטעם אוניברסיטת תל אביב, Ma מטעם אוניברסיטת חיפה. תואר ד"ר (Phd) בהצטיינות יתרה, מטעם החוג ללימודי ארץ ישראל באוניברסיטת חיפה. פוסט דוקטורט ואוניברסיטת בר-אילן.

 חברות באגודות אקדמיות וקבוצות מחקר 
 חוקרת אורחת במוסד הדסה ברנדייס אוניברסיטת ברנדייס 2015.
 חברה בפורום הבין אוניברסיטאי של חוקרי תקופת המנדט.
 ASSOCIATION FOR ISRAEL STUDIES ; חברה באיגוד משנת 2010. חברת הוועד המנהל בין השנים 2021 – 2025.
 EUROPEAN ASSOCIATION FOR ISRAEL STUDIES.
 JEWISH STUDIES ASSOCIATION FOR.

 פעילות חברתית 
מגיל צעיר הייתה פעילה בצורות שונות. בנעוריה הייתה בתנועת הנוער של בית"ר, בגיל 22 הייתה פעילה בהקמת תנועת שירות שווה. במסגרת זו השתתפה בפעילויות בעלות הד ציבורי נרחב. שלוש שנים לאחר שחרורה, הוזמנה על ידי הרמטכ"ל רפאל איתן לחזור לשירות בקבע במסגרת חיל החינוך. שירתה בקבע ארבע שנים והשתחררה בדרגת סרן.

 פרסים והוקרה 
גראוויס קובלסקי קיבלה מספר רב של פרסי הצטיינות על עבודתה המחקרית. ביניהם:
פרס מחקר ממוסד הדסה ברנדייס, אוניברסיטת ברנדייס 2015.
פרס לכתב היד של הספר 'אשה עבריה בל יאבד חלקך' מאוניברסיטת בר-אילן 2022 (שהפיקה ספר זה) הספר זכה לשבחים מחוקרים בעלי שם.

 פעילות אקדמית 
מעבר לפעילות אקדמית מקובלת הכוללת הוראה, הרצאות בכנסים בארץ ובעולם ושיתוף פעולה עם קבוצות מחקר, תורמת לקהילה בהתנדבות בתחום הידע שלה. לדוגמה, נציגת אקדמיה במועצה הציבורית להנצחת זאב ז'בוטינסקי, חברה בוועדה האקדמית של מכון ז'בוטינסקי. יועצת למוזיאונים היסטוריים העוסקים בהתיישבות יהודית בארץ.

 פרסומים 
פרסמה וערכה ספרים רבים שפורסמו בהוצאות אקדמיות כמו גם עשרות מאמרים בכתבי עת בארץ ובעולם.
 תזות:
 עבודת המאסטר [2005] מיתוס אלטלנה בתנועת החרות, בהנחיית פרופ' יחיעם ויץ אוניברסיטת חיפה.
 עבודת דוקטורט [2009] הצודקים והנרדפים - מיתוס טקס ותעמולה בתנועת החרות 1948 - 1965, בהנחיית פרופ' יחיעם ויץ ופרופ' מעוז עזריהו באוניברסיטת חיפה.
 ספרים (מבחר):
 "הצודקים והנרדפים" - מיתולוגיה וסמלים בתנועת החרות 1948 - 1965. [2015 יוני], הוצאת מכון בן-גוריון בנגב אוניברסיטת באר שבע.
 "אשה עבריה בל יאבד חלקך" - נשים בימין הציוני חילוני בין יישוב למדינה, [2024], הוצאה לאור של אוניברסיטת בר-אילן. כתב היד של הספר זכה בפרס מאוני. בר-אילן ב-2023.
 ספרים שערכה (מבחר)
 "בשבילי העבר"- פרקים בתולדות קרן קיימת לישראל ובתולדות ההתיישבות היהודית בגליל התחתון. [יוני 2016, תשע"ו], הוצאת הספרים של אוניברסיטת בר-אילן.
 "מבין הפרטי לכללי בהתיישבות היהודית בארץ ישראל", [מאי 2020], הוצאת מוסד הרצל אוניברסיטת חיפה [במשותף עם יחיעם ויץ].
 מאמרים לפי נושאים (מבחר)
 "פרשת אלטלנה - כאשר מנחם בגין שתק" - עשר שנות הדומייה שגזר בגין על עצמו בפרשת אלטלנה, "עלי זית וחרב" 10, עמ' 280 – 301. [2010]he Ghost of the Altalena Seventy-Fife Years On, Israel Affairs, 29(3), (2023). 587 - 601.
 "הימין הרוויזיוניסטי - רק כך - יד אוחזת ברובה ו/או שתי גדות לירדן?" לבחינת הסמל של הארגון הצבאי הלאומי. "קתדרה", 166, עמ' 119 – 146. [דצמבר 2017].
 "החיים אחרי המוות: המיתוס של יאיר" (אברהם שטרן) בחברה הישראלית, "ישראל" 26, עמ' 95 - 116. [2020]
 'Menachem Begin's Travels in the 1950s": A Road to Political Legitimacy Israel Studies Review, 31 (2), (2016), 22 – 40".
 ירושלים
 The Relocation of the Israeli Foreign Ministry in 1953 and its impact on the Jerusalem Question. Journal of Historical Geography, 46. (2014)8091. (כותב שני יוסי כץ)
 The Israeli policy on the foreign consulates in Jerusalem in the 1950s, Israel Studies. 24(1), (Spring 2019), 126 - 150.
 המאבק הפוליטי ועיצובה של ירושלים 1948 - 1955, בתוך א. גולן, מ. גולני, א. רמון, (עורכים), "ספר ירושלים 1948 - 1973", הוצאת יד בן צבי, 2023. עמ' 165 – 188.
 מעמדן המשפטי של הקונסוליות הזרות בירושלים בשנות החמישים של המאה העשרים, בתוך מ. וותד, י. עפרון, י. כורזים, (עורכים), קובץ מחקרים של הפקולטה למשפטים המכללה האקדמית צפת והוצאת נבו, 2023, עמ' 219 – 247. [כותבת שנייה איריס קנאור]
 פרשת ברית קנאים
 אלימות פוליטית בשנות בינוי אומה. ניסיון הטלת הפצצה בכנסת בידי ברית קנאים (1951) כמקרה מבחן, משטרה והיסטוריה'' 4, (2023), עמ' 17 - 48.

 קישורים חיצוניים 
 אופירה גראוויס-קובלסקי באתר אקדמית צפת
 אופירה גראוויס-קובלסקי באתר מוסד הרצל לחקר הציונות באוניברסיטת חיפה
 אופירה גראוויס-קובלסקי באתר הספרייה הלאומית

 הערות שוליים 

קטגוריה:ישראליות שנולדו ב-1957